Techniskemu pomnikej při Budyskim dwórnišću hrozy njewěsty přichod. Tomu pak měšćanska rada přihladować nochce, kaž na wčerawšim posedźenju radźićelow rěkaše.
Budyšin (CK/SN). Na nju ludźo rady raz pohladnu, hdyž su při Budyskim dwórnišću. Nětko pak dyrbi stara parna lokomotiwa pódla dwórnišća preč. Dokelž wona městu njesłuša, zarjadnistwo žanu přičinu njewidźi so wo nju dale starać. Tole rjekny wyši měšćanosta Alexander Ahrens (njestronjan) wčera na posedźenju měšćanskeje rady. Inwestoraj staj dwórnišćo kupiłoj, a to z wuměnjenjom, zo je Němska železnica bjez „poćežowanjow“ přepoda. Lokomotiwu z kranom wotwjezć by 50 000 eurow płaćiło, praji Ahrens.
ces_Latn szl_Latn